"সন্ন্যাসী ঘরে প্রবেশ করিয়া কহিলেন, 'মৃত্যুঞ্জয়, কী চাও।'

সে বলিয়া উঠিল, 'আমি আর কিছুই চাই না— আমি এই সুরঙ্গ হইতে, অন্ধকার হইতে, গোলকধাঁধা হইতে, এই সোনার গারদ হইতে, বাহির হইতে চাই। আমি আলোক চাই, আকাশ চাই, মুক্তি চাই।'"

গুপ্তধন গল্পের শেষে মৃত্যুঞ্জয় কি বলতে চাইছে? সে কি গুপ্তধন পায়?
রবীন্দ্রনাথ ঠাকুরের "গুপ্তধন" গল্পে মৃত্যুঞ্জয় গুপ্তধনের সন্ধান করে। এক সন্ন্যাসীর সাহায্যে—বস্তুত পক্ষে যিনি মৃত্যুঞ্জয়ের পিতামহের ছোট ভাই—এক সুড়ঙ্গের ভিতর স্বর্ণভাণ্ডারের সন্ধান পায়। সেখানে সব দেয়াল সোনার পাত দিয়ে মোড়া, দেখে মনে হয় যেন প্রাচীন সেই ঘরে সূর্যালোকের ঢেউ খেলছে। কিন্তু তার প্রাথমিক উচ্ছাস ক্রমশ আতঙ্কে পরিণত হয়। মৃত্যুঞ্জয় অনুভব করে যে সেই স্বর্ণভাণ্ডার আসলে এক বিভীষিকা—সোনার স্তুপের প্রাণ নেই, স্পন্দন নেই। চিরস্থির, নির্বাক স্বর্ণভাণ্ডার আলো, বাতাস, আকাশ, মুক্তি কিছুই চায় না। সে স্বর্ণভাণ্ডার আসলে যেন সোনার গারদ! মৃত্যুঞ্জয়ের মনে পরে যায় জীবনের কথা, প্রাণময় গ্রামের কথা। তার মনে পরে যায় গ্রামের সূর্যোদয়, গোধূলি ও সূর্যাস্তের কথা। এই উপলব্ধির পরে মৃত্যুঞ্জয়ের সোনার প্রতি লোভ ও মোহ কেটে যায়। অবশেষে সে গুপ্তধন প্রত্যাখ্যান করে মুক্ত জীবন বেঁচে নেয়।